text: Stoppet for 14. gang i år: Nu røg bilen
  15 juli 2014 kl. 05.04
  Politiet har beslaglagt den bil, som en påvirket mand kørte i.
  Manden kørte usikkert, og blev derfor standset af politiet på Christiansfeldvej ved Haderslev.
  Det er 14. gang i år, at politiet stopper manden, der ikke har noget kørekort. Politiet beslaglagde bilen og tog manden med på stationen.
  Her blev der taget en blodprøve, der afslørede, at manden var påvirket af stoffer.
  Det viste sig også, at nummerpladerne på bilen var stjålne.
  